Domstolens dom (Ottende Afdeling) af 15. maj 2014 – Louis Vuitton Malletier mod KHIM
(Sag C-97/12 P)
»Appel – EF-varemærker – ugyldighedssag – figurmærke, der gengiver en låsemekanisme – mangel på fornødent særpræg – delvis ugyldighed – forordning (EF) nr. 40/94 – artikel 7, stk. 1, litra b)«
1.                     EF-varemærker – afkald, fortabelse og ugyldighed – absolutte ugyldighedsgrunde – registrering i strid med artikel 7, stk. 1, litra b), i forordning nr. 40/94 – tredimensionale varemærker, der består af varens form – fornødent særpræg – bedømmelseskriterier [Rådets forordning nr. 40/94, art. 7, stk. 1, litra b)] (jf. præmis 51 og 52)
2.                     EF-varemærker – afkald, fortabelse og ugyldighed – absolutte ugyldighedsgrunde – registrering i strid med artikel 7, stk. 1, litra b), i forordning nr. 40/94 – figurmærke bestående af en todimensional gengivelse af en vare – fornødent særpræg – bedømmelseskriterier [Rådets forordning nr. 40/94, art. 7, stk. 1, litra b)] (jf. præmis 53 og 54)
3.                     Appel – anbringender – urigtig vurdering af de faktiske omstændigheder og af beviserne – afvisning – Domstolens prøvelse af vurderingen af de faktiske omstændigheder og af beviselementer – udelukket, medmindre de er gengivet urigtigt (art. 256, stk. 1, TEUF; statutten for Domstolen, art. 58, stk. 1) (jf. præmis 61 og 74)
4.                     EF-varemærker – bestemmelser om sagsbehandlingen – prøvelse ex officio af de faktiske omstændigheder – registrering af nyt varemærke – absolutte registreringshindringer – bevisbyrde (Rådets forordning nr. 40/94, art. 7, stk. 1, og art. 74, stk. 1) (jf. præmis 70-72)
5.                     Appel – anbringender – utilstrækkelig eller selvmodsigende begrundelse – formaliteten (jf. præmis 84 og 93)
Angående
Appel af dom afsagt af Retten (Tredje Afdeling) den 14. december 2011, sag T-237/10, Vuitton Malletier mod KHIM og Friis Group International (gengivelse af en låsemekanisme), hvorved Retten tog en annullationspåstand delvist til følge i et søgsmål anlagt af indehaveren af EF-figurmærket, der gengiver en låsemekanisme, for varer i klasse 9, 14, 18 og 25 til prøvelse af afgørelse truffet den 24. februar 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 1590/2008-1), hvorved annullationsafdelingens afgørelse om afslag på begæringen om ugyldighed af ovennævnte varemærke blev delvist ophævet.
Konklusion
1)
Apellen forkastes.
2)
Kontraappellen forkastes.
3)
Louis Vuitton Malletier, Kontoret for Harmonisering i det Indre Marked (Varemærker og Design) og Friis Group International ApS bærer deres egne omkostninger.